Diari Oficial de la Generalitat Valenciana


Sumari del DOGV 8848, del 02-07-2020 (2020/5028)

RESOLUCIÓ de 15 de juny de 2020, de la Presidència de la Generalitat, per la qual s'aprova la classificació, en classe tercera, del lloc de viceintervenció de l'Ajuntament d'Aldaia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/5028


Data del document
:   15-06-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de juny de 2020, de la Presidència de la Generalitat, per la qual s'aprova la classificació, en classe tercera, del lloc de viceintervenció de l'Ajuntament d'Aldaia. [2020/5028]  
Segons consta en l'anunci publicat en el Butlletí Oficial de la Província de València número 30, de 13 de febrer de 2020, el ple de l'Ajuntament d'Aldaia, en la sessió del 23 de desembre de 2019, va adoptar l'acord inicial de modificació de la Relació de llocs de treball i plantilla municipal per a l'any 2019, on es reflecteix la creació del lloc de col·laboració amb la intervenció, denominat viceintervenció, per a ser proveït per personal funcionari d'administració local amb habilitació de caràcter nacional pertanyent a la subescala de secretaria-intervenció.  
  
L'anunci d'aquest acord plenari inicial va ser publicat en l'edicte del Butlletí Oficial de la Província de València número 3, de 7 de gener de 2020, i com que no s'hi van produir reclamacions, aquesta modificació es considera definitiva, tal com s'expressa en l'anunci publicat en el Butlletí Oficial de la Província de València núm. 30, de 13 de febrer de 2020.  
El 14 de febrer de 2020, l'Ajuntament d'Aldaia presenta la sol·licitud de classificació del lloc de viceintervenció per a ser proveït per personal amb habilitació nacional pertanyent a la subescala de secretaria-intervenció.  
 El Reial decret 128/2018, de 17 de març, pel qual es regula el règim jurídic dels funcionaris d'administració local amb habilitació de caràcter nacional regula, en l'article 15, els llocs de col·laboració, indicant que les entitats locals podran crear altres llocs de treball que tinguen atribuïdes funcions de col·laboració immediata i auxili a les de secretaria, intervenció i tresoreria. Aquests llocs de treball estaran reservats a funcionaris d'Administració local amb habilitació de caràcter nacional i exerciran les seues funcions sota la dependència funcional i jeràrquica del titular de la secretaria, intervenció o tresoreria, respectivament.  
  
En l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, es regula el procediment de creació, classificació i supressió dels llocs de col·laboració reservats a personal funcionari amb habilitació de caràcter estatal.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de Règim Local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV núm. 8596, 22.07.2019), resolc:  
  
Classificar, en classe tercera, el lloc de viceintervenció de l'Ajuntament d'Aldaia, el qual queda reservat a personal funcionari d'Administració local amb habilitació de caràcter nacional de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 15 de juny de 2020.- El president de la Generalitat, p. d. (R 19.07.2019; DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.